Awal agi n tujjya di tmetti taqbaylit ixus ,acku tamaziɣit ɣes akkeni tessaweḍ ad tennerni di taɣulin nniḍen ,wagi n tujjya urad terkid deg-s,lameԑna d ad-tleḥḥu deg ubrid n usnnerni , imi ssawḍen inagmuyen d imeskaren ad slal-n w ad snulfu-n idlisen d isegzawalen yeԑnan tujjya , akken diɣen tujjya tuɣal tettԑeddi-d ula di tiliẓṛi ,imejjayen ttaken-d isallen s tmaziɣt , i wakken ad ssiwḍen izen i wid ur nfehem ara s tefransist ,nettaf-itt diɣen di leqdic n unadi ladɣa di tseddawiyin , ɣef aya ara d-nini tamaziɣt tura tufrar di yal taɣult .